ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, е-mail: laki\_obs@abv.bg

ЗА ДЕЙНОСТТА НА ОБЩИНСКИ СЪВЕТ - ЛЪКИ И НА НЕГОВИТЕ КОМИСИИ

ЗА ПЕРИОДА- 01.07.2023 г. - 31.12.2023 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно чл.27, ал.6 от Закона за местното самоуправление и местната администрация, внасям за разглеждане настоящия отчет за дейността на Общинския съвет и неговите постоянни комисии.

Като орган на местното самоуправление Общинския съвет приема решения в рамките на своята компетентност, при спазване на изискванията на закона и съобразяване с интересите на гражданите на общината.

Кметът на общината организира изпълнението на актовете на Общинския съвет и внася в Общинския съвет отчет за изпълнението им два пъти годишно съгласно чл.44, ал.1,т.7 от Закона за местното самоуправление и местната администрация /ЗМСМА/.

Настоящия отчет обхваща периода 01.07.2023 – 31.12.2023г.

През отчетния период Общински съвет - Лъки е провел 6/ шест/ редовни заседания.

Петте постоянни комисии към ОбС-Лъки проведоха общо **12** **заседания**, свързани с дневния ред на общинските сесии, разпределени както следва:

* Комисията по бюджет, финанси, икономическо развитие, инвестиционна политика и евроинтеграция е провела **общо 5 заседания**,

*- разгледани 8 /осем/ докладни записки;*

* *К*омисията по общинска собственост, концесии, приватизация, околна среда, водно, горско и селско стопанство е провела **общо 1 заседание,**

*- разгледани 2 докладни записки;*

* Комисията по местно самоуправление, нормативна уредба, обществен ред, сигурност, бедствия, аварии и катастрофи е провела **общо 4 заседания,**
  + *разгледани 13 докладни записки*;
* Комисията по образование, култура, здравеопазване, туризъм, спорт, младежки и социални дейности, вероизповедания и човешки права е провела **общо 1 заседание,**

*- разгледани 3 докладни записки.*

* Комисията по устройство на територията, строителство, благоустрояване и комунални дейности е провела **общо 1 заседание**,

*- разгледана 1 докладна записка.*

**Има 4 провалени заседания** на постоянните комисии поради липса на кворум: 2 заседания на Постоянната комисия по образование, култура, здравеопазване, младежки дейности, спорт, социални дейности, вероизповедания и човешки права и 1 заседание на Комисията по устройство на територията, строителство, благоустрояване и комунални дейности и 1 заседание на Комисията по местно самоуправление, нормативна уредба, обществен ред, сигурност, бедствия,аварии и катастрофи.

Въз основа на постъпилите предложения и във връзка с предоставените от ЗМСМА правомощия за изминалото второ полугодие на 2023 година Общинския съвет – Лъки е приел общо **36 */ тридесет и шест /решения,*** като по-важните от тях са:

1. Актуализация на нормативната база:

1. Приемане на Общинската програма за намаляване на риска от бедствия на територията на община Лъки за периода 2021-2025 година;

2. Избор на Председател на Общински съвет - гр.Лъки за мандат 2023-2027г.;

3. Създаване на постоянни комисии към ОбС-Лъки и определяне на състава им;

4. Създаване на постоянно действаща Комисия за предотвратяване и установяване на конфликт на интереси към Общински съвет – Лъки;

5. Създаване на временна комисия и избор на членовете й за актуализация на Правилника за организацията и дейността на Общински съвет Лъки, неговите комисии и взаимодействието му с общинската администрация;

6. Приемане на Наредба за изменение и допълнение на Наредбата за определяне размера на местните данъци на територията на Община Лъки,приета с Решение № 324, взето с Протокол № 42 от 29.08.2019 год. на Общински съвет -Лъки;

7. Одобряване на промени в числеността и структурата на Общинска администрация в Община Лъки;

8. Определяне размера на трудовото възнаграждение на кмета на община Лъки, на кмета на кметство с. Белица и кмета на кметство с. Дряново;

9. Подготовката на Община Лъки за работа през зимен сезон 2023/2024 год.

10. Утвърждаване на образци на декларациите по чл. 49, ал. 1, т. 1 и по чл. 49, ал. 1, т. 3 от Закона за противодействие на корупцията;

11. Определяне представител на Общинския съвет в Общото събрание на Националното сдружение на общините в Република България (НСОРБ);

12. Определяне на представители на Община Лъки и на Общински съвет - Лъки в Областен съвет за намаляване на риска от бедствия;

13. Определяне представители от Общински съвет - Лъки в Общинския съвет за намаляване на риска от бедствия към община Лъки;

14. Определяне на представител на Общински съвет Лъки в Областния съвет за развитие на Област Пловдив;

1. Общински бюджет и инвестиционна програма

1. Приемане бюджета за 2023 год. на Община Лъки

2.Одобряване командировъчните разходи на Кмета на Община Лъки и на Председателя на Общински Съвет – Лъки за второто тримесечие на 2023 година;

3.Отпускане на еднократна финансова помощ-2 бр.

4. Опрощаванена задължения към община Лъки на Янко Костов Буюклиев, жител на община Пловдив, подал молба до Президента на Република България;

5. Одобряване и приемане на план-сметка за годишния размер на разходите за дейностите по сметосъбиране и сметоизвозване, обезвреждане на битовите отпадъци в депа и поддържане чистота на териториите за обществено ползване и определяне на таксата за битови отпадъци за 2024 г.

1. Разпореждане с общинска собственост

1. Отчет за изпълнение на Годишна програма за управление и разпореждане с имоти и вещи - общинска собственост за 2023 г., която е приета с решение № 271/ 23.02.2023 г. на ОбС;

2. Приемане на Стратегия за управление и разпореждане с общинската собственост за периода **2024** - **2027** год.

1. Образование, здравеопазване, социални дейности и култура.

1. Удостояване със звание „Почетен гражданин на град Лъки и Общината“- 2 бр.

2. Удостояване с Почетен знак с изображение Герба на Община Лъки-2 бр.

3. Награждаване на граждани от община Лъки за проявена смелост;

4. Определяне броя на групите в ДГ „Юрий Гагарин” – гр.Лъки за учебната 2023/2024г.

5. Сформиране и съществуване по изключение на самостоятелни паралелки под минималния норматив, маломерни паралелки и сформиране и съществуване на Целодневна организация на учебния ден /ЦОУД/ в СУ „Христо Ботев“ – гр.Лъки през учебната 2023/2024 година;

6. Приемане на Анализ на потребностите от подкрепа за личностно развитие на децата и учениците на територията на община Лъки;

7. Създаване на Съвет по въпросите на социалните услуги в Община Лъки;

1. ТСУ

1. Разрешаване изработването на проект за изменение на Подробен устройствен план – план за регулация /ПУП-ПР/, за улица между о.т.166 и о.т.87 /улица Преспа/ и съответните урегулирани поземлени имоти, с които тази улица граничи в кв.34 и кв.35 по ПУП на гр.Лъки, общ.Лъки;

2. Разрешаване изработването на проект за изменение на Подробен устройствен план – план за регулация /ПУП-ПР/, за улица между о.т.79 и о.т.59 /улица Кольо Шишманов / и съответните урегулирани поземлени имоти, с които тази улица граничи в кв.11, кв.12, кв.35 и кв.36 по ПУП на гр.Лъки, общ.Лъки;

3. Одобряване на проект за Общ устройствен план на Община Лъки]

4. Одобряване на проект за изменение на Подробен устройствен план- план за регулация /ПУП-ПР/ за улица „Преспа“ между о.т. 166 и о.т. 87 и съответните урегулиране поземлени имоти, с които тази улица граничи в кв. 34 и кв. 35 по ПУП на гр. Лъки.

1. **Отчетност и контрол**

1. Приемане на отчет за дейността на „Възстановителен център – Лъки“ ЕООД за второто тримесечие на 2023г. и определяне на заплатата на управителя за следващото тримесечие, въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала.

2. Приемане Отчет за дейността на Общински съвет-Лъки и неговите комисии за периода 01.01.2023г.-30.06.2023г.

3. Приемане на Отчет за изпълнение на решенията на Общински съвет – Лъки за периода от 01.01.2023г. до 30.06.2023 година.

4. Приемане на отчет за дейността на „Възстановителен център – Лъки“ ЕООД за третото тримесечие на 2023г. и определяне на заплатата на управителя за следващото тримесечие, въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала;

През отчетния период няма върнати за преразглеждане решения от Областна администрация – Пловдив, упражняваща контрол върху законосъобразността на взетите решения.

Всички материали за заседанията на Общинския съвет са предоставяни на общинските съветници съгласно Правилника за организацията и дейността на Общински съвет Лъки, неговите комисии и взаимодействието му с общинската администрация. Решенията се изпращат на Областния управител и Районната прокуратура за контрол по законосъобразност и общ надзор и се публикуват на официалната интернет страница на община Лъки на адрес <https://www.oblaki.com>, категория Общински съвет, подкатегория Решения на ОбС-Лъки,както и се поставят на информационното табло на първия етаж в сградата на община Лъки.

В постоянните комисии се обсъждат предложените проекти за решения. На заседанията на постоянните комисии редовно има представители на общинска администрация /Кмет, Зам.кмет,експерти и специалисти/.

***Питания и отговори на питания***

През отчетния период, по реда, предвиден в Правилника за организацията и дейността на Общински съвет - Лъки, неговите комисии и взаимодействието му с общинската администрация, от общинските съветници са отправени няколко питания до Кмета на общината. Питанията са устни и касаят следните теми:

* Питане от Дафинка Каменова относно нужда от поставяне на парапет ,който да служи за придвижване на трудноподвижно лице с увреждания;
* Питане от Мариана Чукалова относно почистване на улиците в с.Дряново в условията на зимна обстановка ;
* Питане от Димитър Балабанов относно почистване на снега в междублоковите пространства и по-конкретно кв.Авариен.

Питанията бяха поставени на самите заседания на ОбС-Лъки и отговорите на всички тях бяха подробно обсъждани на място. Няма неотговорени въпроси и на всички устни питания отговорът е предоставян към момента на запитването.

През отчетния период, в Общински съвет - Лъки са постъпили документи, писма и преписки по различни въпроси от институции, организации, общинска администрация и граждани. Изготвени и изпратени съответните писмени отговори и справки на всички от тях, които го изискват. Всички останали документи са разглеждани на заседания на ОбС, след изготвяне на конкретни докладни записки по казуса.

**УВАЖАЕМИ ОБЩИНСКИ СЪВЕТНИЦИ,**

Удовлетворена съм, че независимо от вида на казусите, винаги, когато е ставало въпрос за широк кръг от хора и за интересите на Общината – колегите общински съветници, без значение политическата принадлежност, се обединявахме в името на доброто решение за Община Лъки. В Общински съвет е нормално да има противоречия и сблъсъци на различни мнения, но най-важното е да се вземат разумни решения, в полза на обществото и гражданите на общината. В заключение ще отбележа, че успешната работа на Общински съвет - Лъки се дължи и на добрите взаимоотношения с Ръководството на Община Лъки и Общинската администрация, което е съществен принос за ефективното решаване на всички поставени въпроси. Благодаря за съдействието и подкрепата, които получавам като Председател на ОбС-Лъки на всички,от които зависи нашата ефективна работа.

Отчета за дейността на Общински съвет Лъки и на неговите комисии за периода 01.07.2023 г. - 31.12.2023 година е приет на редовно заседание на Общински съвет - Лъки с Решение № ….. взето с протокол №...... на редовно заседание, проведено на 25.01.2024 год.

**Марияна Паракосова**

*Председател на ОбС-Лъки*